Fernando II - Wikipedia

# Fernando II

### Na Galipedia, a wikipedia en galego.

Rei de León e Galicia (1157-1188). Restaurador da Coroa de León. Coñecido nos Anales Camaracenses como Emperador de Galicia.

### [editar] Restauración da coroa de León

O seu pai Afonso VII confiou a súa educación ao líder da nobreza galega o Conde D. Fernando Pérez de Traba, da mesma familia que o tutelara a él cando neno. Isto propiciou a presión galega por restaurar a coroa de León á morte do rei Afonso. A rivalidade entre as igrexas de Santiago de Compostela e Toledo contribuiu tamén a que o testamento de Afonso VII deixase a Sancho III Castela e Toledo e a Fernando II León e Galicia.

### [editar] As fronteiras do Reino de Galicia

Viuse obrigado a fixar as fronteiras entre o Reino de Galicia e o recentemente independente Reino de Portugal. Este xove reino mantiña a dominación da Limia, Tui, Toroño e Vigo. Isto provocou intermitentes conflitos bélicos ata a recuperación para o Reino de Galicia dos devanditos territorios mediante a a paz asinada en Pontevedra con Afonso Henriques.

Por outra banda, fixou no tratado de Sahagún as fronteiras entre León e Castela con Sancho III, así como o recoñecemento do avance galaico-leonés por Extremadura.

### [editar] Renacemento urbano

Favoreceu un auténtico renacemento urbano mediante a concesión de foros municipais a vilas como Lugo, Pontevedra, Tui, Padrón, Noia e Ribadavia. Deste xeito, as cidades acadarían un protagonismo punteiro na Galicia do século XII, ceibándose de poderes señoriais e eclesiásticos.

Así mesmo, contixentes galegos saíron para repoboar as terras salmantinas. Feito que se reflicte, aínda hoxe, na toponimia desas bisbarras.

### [editar] A Igrexa galega

Favoreceu á sé arcebispal de Santiago de Compostela como capital eclesiástica dos seus estados, que ademáis tiña como dependentes a varias sés portuguesas. Outorgou unha pensión vitalicia ao Mestre Mateo, o máis prestixioso escultor da época, para dar un pulo decisivo ás obras da catedral. Nesta onda crecente da arquidiócese compostelá inscríbese a concesión do ano santo xubilar compostelá polo Papa Alexandre III (Bula Regis Aeterni). Era arcebispo D. Pedro Suárez de Deza.

### [editar] Ordes militares

Ao seu reinado pertence tamén o nacemento da Orde militar de Santiago, cuxo arcebispo lle doa unha bandeira con cruz en forma de espada e nomea coengo da catedral ao Mestre da Orde.

### [editar] Sartego

Está enterrado no Panteón Real da capela das reliquias da catedral de Santiago de Compostela.

Traído desde "http://gl.wikipedia.org../../../f/e/r/Fernando_II_f1ea.html"

Categorías: Historia | Monarcas | Idade media de Galicia

##### Views

- Artigo
- Discusión
- Revisión actual

##### Procura